**SVIATOSTI**

1. Čo je to liturgia?

Všetky verejné úkony Cirkvi, ktorými oslavujeme Boha – sv. omša, pobožnosti, vysluhovanie sviatostí a svätenín.

1. Aké sú obdobia liturgického roka?

Obdobia liturgického roka sú: adventné obdobie, vianočné obdobie, pôstne obdobie, veľkonočné obdobie a obdobie cez rok.

1. Čo sú sviatosti?

Viditeľné znaky Cirkvi, cez ktoré Boh vlieva do duše človeka neviditeľnú milosť.

1. Kto ustanovil sviatosti a koľko ich máme?

Sviatosti ustanovil Ježiš Kristus, je ich 7: krst, birmovanie, Eucharistia, pokánie (sviatosť zmierenia), pomazanie chorých, posvätný stav (kňazstvo) a manželstvo.

1. Čo je milosť posväcujúca?

Milosť posväcujúca je dar od Boha, ktorý posväcuje človeka, očisťuje ho od hriechov, dáva mu nadprirodzený život, alebo ho v človekovi zveľaďuje. Robí človeka Božím dieťaťom a dedičom Božieho kráľovstva. Dostávame ju vo sviatostiach.

1. Čo je milosť pomáhajúca?

Milosť pomáhajúca je zvláštny dar od Boha, ktorý nám pomáha robiť dobro a vyhýbať sa zlu. Je to Božia pomoc, ktorá nám pomáha sväto žiť v každodenných životných situáciách.

1. Čo je krst?

Krst je sviatosť znovuzrodenia z vody a z Ducha svätého.

1. Aké sú dobrodenia krstu?

a/ zmýva sa nám dedičný hriech - pri krste dospelých všetky

b/ prijmeme milosť posväcujúcu – do duše vstúpi Duch Svätý (sme chrámom Ducha Svätého)

c/ stávame sa Božími deťmi

d/ stávame sa členmi Cirkvi – kresťanmi - a otvára sa nám brána k prijímaniu ostatných sviatostí

e/ dostávame nezmazateľný znak

1. Aký druh krstu poznáme?

a/ krst vody

b/ krst krvi- Betlehemské neviniatka, mučeníci

c/ krst túžby

1. Ako by si správne pokrstil v nebezpečenstve smrti?

a/ mať dobrý úmysel- chcem pokrstiť

b/ lejem vodu na hlavu krstenca a zároveň hovorím slová krstnej formuly: Meno.. ....ja ťa krstím v mene Otca i Syna i Ducha Svätého.

1. Aké sú symboly krstu?

Krstná košieľka – znázorňuje rúcho milosti, čistotu, nevinnosť.

Svieca - znázorňuje svetlo, ktorým je sám Ježiš Kristus.

1. Čo je birmovanie?

Birmovanie je sviatosť kresťanskej dospelosti, ktorou dostávame Ducha Svätého na zdokonalenie krstnej milosti.

1. Čo dostaneš pri sviatosti birmovania?

Každý birmovanec dostáva Ducha Svätého a jeho 7 darov.

1. V podobe čoho sa zjavil Duch Svätý v dejinách Cirkvi?

Holubica, ohnivé jazyky, vietor

1. Akú úlohu má plniť birmovanec v Cirkvi?

a/ apoštolovať medzi ľuďmi

b/ byť obrancom viery a mravných hodnôt

c/ vydávať svedectvo o Kristovi vo svete

1. Čo je to krizma?

Krizma je olivový olej zmiešaný s balzamom posvätený biskupom na Zelený štvrtok.

1. Čo je to krizmácia? Vyslúženie sviatosti birmovania.

Je to položenie ruky biskupa na hlavu birmovanca a pomazanie krizmou na čelo so slovami:

Biskup: Meno .... prijmi znak daru Ducha Svätého

Birmovanec odpovie : Amen

Biskup dodá: Pokoj s Tebou

Birmovanec odpovie: I s duchom Tvojím

1. Povedz v krátkosti životopis svojho birmovného patróna.
2. Čo je Sviatosť Oltárna ?

Sviatosť Oltárna je to opravdivé Telo a Krv Pána Ježiša.

1. Čo ustanovil Ježiš pri Poslednej večeri?

Pri poslednej večeri ustanovil Sviatosť Oltárnu a sviatosť kňazstva. Pri večeri Ježiš slúžil prvú svätú omšu.

1. Čo je to svätá omša?

Svätá omša je sprítomnenie Kristovej obety na kríži.

1. Aké hlavné časti má svätá omša?

Sú to bohoslužba slova a bohoslužba obety.

1. Aké sú podmienky prijatia Sviatosti Oltárnej?

a/ dobrý úmysel

b/ mať čisté svedomie

c/ eucharistický pôst – 1 hod. nič nejesť a nepiť, okrem čistej vody a liekov

1. Koľkokrát môžeš za deň prijať Sviatosť Oltárnu?

2x – (druhýkrát musím byť na celej sv. omši)

1. Aké účinky má pre mňa prijímanie Eucharistie?

Spája ma s Kristom, s ostatnými veriacimi, zachováva a obnovuje život milosti, posilňuje lásku, vôľu, čnostný život, chráni ma pred ťažkým hriechom, odpúšťa ľahké hriechy a dočasné tresty za hriechy, spôsobuje duchovnú radosť.

1. Akého hriechu sa dopúšťa ten, kto prijme Sviatosť Oltárnu v stave ťažkého hriechu?

Dopúšťa sa svätokrádeže.

1. Čo je sviatosť zmierenia?

Sviatosť zmierenia je svätá spoveď, je to návrat k nebeskému Otcovi z poblúdenia hriechov.

1. Aké časti má sviatosť zmierenia?

a/ spytovanie svedomia

b/ ľútosť a predsavzatie

c/ vyznanie hriechov

d/ rozhrešenie

e/ zadosťučinenie

1. Akú ľútosť používaš pri sviatosti zmierenia? ...
2. Čo je pomazanie chorých?

Pomazanie chorých je sviatosť, v ktorej sám Kristus uzdravuje dušu a - ak je to užitočné pre spásu - aj telo chorého. Uľavuje chorému v bolesti a posilňuje ho v slabosti.

1. Kedy sa môže prijať sviatosť pomazania chorých?

Už od 1. sv. prijímania a to niekoľkokrát za život vždy pri vážnom zdravotnom stave, pokiaľ je človek živý. Túto sviatosť nemôže dostať človek, ktorý už zomrel.

1. Kto vysluhuje sviatosť pomazania chorých ?

Vysluhuje ju kňaz a to tak, že pomaže dlane rúk a čelo olivovým olejom a zároveň hovorí slová sviatostnej formuly.

1. Čo je sviatosť kňazstva?

Kňazstvo je sviatosť, ktorou sám Kristus udeľuje svoju kňazskú moc (zhotoviť Eucharistiu a odpúšťať hriechy) mužom, ktorých si sám vybral (povolal). Dáva potrebnú milosť na toto povolanie.

1. Čo je náplňou kňazského poslania?

Náplňou kňazského poslania je byť prostredníkom medzi Bohom a ľuďmi.

1. Čo sú to primície?

Je to prvá svätá omša novokňaza v rodnej obci, alebo meste.

1. Čo je to celibát?

Celibát je, že kňaz sa nežení a zasväcuje sa čistote.

1. Čo je sviatosť manželstva?

Manželstvo je sviatosť, v ktorej Ježiš posväcuje lásku muža a ženy vzájomne ich zjednocuje a zapája do plánu Božej lásky.

1. Čo je sviatostným znakom manželstva?

Sviatostným znakom manželstva je manželská zmluva, čiže neodvolateľný vzájomný súhlas snúbencov, ktorým sa slobodne dávajú a prijímajú. Zvláštnosť manželskej zmluvy je v tom, že ju nemožno zrušiť, ani odvolať. Manželstvo má trvať až do smrti jedného z nich.

1. Akou službou Bohu je manželstvo?

1/ V diele stvorenia - darcovstvo života.

2/ V diele vykúpenia – kresťanská výchova detí.

3 / V diele posvätenia – vzájomné posväcovanie. Manželia sa modlia jeden za druhého. Deti sa modlia za rodičov a rodičia za svoje deti.

1. Povoľuje Cirkev rozvod?

Nie. V určitých prípadoch, len manželskú odluku.